b'\n_START_ARTICLE_\nZunanje medrebrne mi\xc5\xa1ice\n_START_PARAGRAPH_\nZunanje medrebrne (interkostalne) mi\xc5\xa1ice (latinsko musculi intercostales externi) so skeletne mi\xc5\xa1ice, ki le\xc5\xbeijo med rebri v prsnem ko\xc5\xa1u. Potekajo od spodnjega roba reber navzpred in po\xc5\xa1evno navzdol do zgornjega roba ni\xc5\xbeje le\xc5\xbee\xc4\x8dega rebra. Na vsaki strani prsnega ko\xc5\xa1a se nahaja 11 tak\xc5\xa1nih mi\xc5\xa1ic._NEWLINE_Zunanje medrebrne mi\xc5\xa1ice tvorijo skupaj z rebri in notranjimi medrebrnimi mi\xc5\xa1icami sprednjo steno prsnega ko\xc5\xa1a. Kr\xc4\x8denje zunanjih medrebrnih mi\xc5\xa1ic dvigne prsni ko\xc5\xa1 ter olaj\xc5\xa1a vdih - zato te mi\xc5\xa1ice pri\xc5\xa1tevamo med pomo\xc5\xbene inspiracijske mi\xc5\xa1ice.'